钦定古今图书集成/历象汇编/乾象典/第051卷 > 娄宿
## 钦定古今图书集成/历象汇编/乾象典/第051卷 > 娄宿

按《礼记月令》：“季冬之月，昏娄中。”

按《星经》阙。

按《史记天官书》：“娄为聚众。”

〈注〉《正义》曰：“娄三星为苑”，牧养牺牲，以共祭祀，亦曰“聚众。”

按：《汉书天文志》同。

按《晋书天文志》：“娄三星为天狱，主苑牧牺牲，供给郊
祀，亦为兴兵聚众。”

按：《隋书天文志》同。

按《宋史天文志》，“汉永元铜仪，以娄为十二度，唐开元
游仪十二度。”旧去极八十度。景祐测验，娄宿十二度，
距中央大星去极八十度，在赤道内十一度。

按《观象玩占》，“娄宿三星曰天狱，一曰密宫，一曰国市，
一曰天庙。”库，土星也，主牺牲宗庙五祀苑牧，故置天
仓以养之。娄，聚也，故又主兴兵聚众之事。其下九尺，
为日月五星中道。《星经》曰：“娄者，天独禄车，万物之所
藏收也。”